OpenLLM-France/wikimedia huggingface dataset:
# Pla de Montbau

Pla de Montbau, informalment coneguda com L'esplanada, és la plaça més gran i la zona principal del barri de Montbau de Barcelona. Originalment la plaça s'inspira en les idees racionalistes provinents del Congrés Internacional d'Arquitectura Moderna, que va marcar la creació del barri de Montbau i la seva trama urbana, al final de la dècada de 1950. Urbanísticament marcada per la qualitat formal i funcional, resultat de la influència que Moviment Modern en l'arquitectura tenia sobre els joves arquitectes encarregats del projecte. La innovació es va fer a tres nivells : tipològica, formal i constructiva.
El Pla de Montbau es va incloure en la primera fase del projecte del polígon d'habitatges de Montbau, aprovat el 1957 durant el mandat de l'alcalde Porcioles, i Santiago de Cruylles com a tinent d'alcalde d'habitatge i president del Patronato Municipal de la Vivienda.
El Pla de Montbau es va concebre, dins del nou esperit urbanístic amb què es dissenyà el barri, com a lloc de trobada. S'adoptà l'edificació oberta, per conformar la plaça, i el cos del nucli, més o menys racionalista, amb un estany i una escultura de bronze: Ritme i projecció, obra de Marcel Martí, de 4m d'alçada i amb un pes de 1.000 kb. Va ser col·locada l'abril de 1961. El mateix artista fa una interpretació del perquè del nom de l'escultura: És una fusió plàstica amb el barri de Montbau, en el sentit del ritme del treball realitzat per donar habitatges a les persones, però habitatges moderns. Per això és una escultura que ha de fondre's amb l'arquitectura.
El 2009 es remodelà la plaça mantenint els criteris de la plaça original. La renovació del Pla de Montbau va fer que la plaça recuperés la seva funció de punt de trobada i d'espai exclusiu per als vianants, per al gaudi dels veïns i veïnes que han participat activament en aquesta renovació. Es va crear una comissió de seguiment que formava part l'Associació de Veïns i Comerciants per anar perfilant els últims detalls de l'obra.

## Referències

«Tot Montbau». Arxivat de l'original el 23 de febrer 2016. [Consulta: 19 octubre 2012].

## Bibliografia

Giménez i Compte, Carlota. Montbau : 50 anys: un barri de Collserola. Barcelona: Ajuntament de Barcelona. Horta-Guinardo; Agència de promoció del Carmel i entorns, sa., 2011. ISBN 978-84-9850-287-9.
# Poeoptera

Poeoptera és un gènere d'ocells de la família dels estúrnids (Sturnidae).

## Llistat d'espècies

Segons la classificació del Congrés Ornitològic Internacional (versió 12.2, 2022) aquest gènere conté 5 espècies:
* Poeoptera stuhlmanni - estornell de Stuhlmann.
* Poeoptera kenricki - estornell de Kenrick.
* Poeoptera lugubris - estornell cuaestret.
* Poeoptera sharpii - estornell de Sharpe.
* Poeoptera femoralis - estornell d'Abbott.

## Referències

* 1 2 «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 675. ISBN 978-84-16728-37-4.
# Prionurus chrysurus

Prionurus chrysurus és una espècie de peix pertanyent a la família dels acantúrids.

## Descripció

* Pot arribar a fer 30 cm de llargària màxima.

## Hàbitat

És un peix marí, associat als esculls i de clima tropical.

## Distribució geogràfica

Es troba al Pacífic occidental: Indonèsia.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623-893.
* ↑ Kuiter, R.H. i T. Tonozuka, 2001.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Allen, G.R. i M.V. Erdmann, 2009. Two new species of damselfishes (Pomacentridae: Chromis) from Indonesia. Aqua, Intl. J. Ichthyol. 15(3);121-134.
* ↑ Randall, J.E., 2001. Surgeonfishes of Hawai'i and the world. Mutual Publishing and Bishop Museum Press, Hawaii. 123 p.

## Enllaços externs

* BioLib (anglès)
* AQUATAB
# Potencial escalar magnètic

El potencial escalar magnètic és una eina útil per a descriure el camp magnètic. Està definit només en regions de l'espai on no hi ha corrents, i quan això passa és matemàticament anàleg al potencial elèctric a electroestàtica, pel que es fa servir per resoldre problemes de magnetoestàtica. El potencial escalar magnètic es defineix amb l'equació:
   $\mathbf {B} =-\mu _{0}\nabla \psi$
On:
    $\mathbf {B}$, és el camp magnètic.
    $\mu _{0}\,$, la permitivitat magnètica del buit.
    $\psi \,$, el potencial escalar magnètic.
Aplicant la llei d'Ampère a aquesta definició, s'obté:
   $\mathbf {J} ={\frac {1}{\mu _{0}}}\nabla \times \mathbf {B} =-\nabla \times \nabla \psi =0$
Com que el camp magnètic és solenoidal, s'obté l'equació de Laplace per al potencial:
   $\Delta \mathbf {\psi } =0.$

## Referències

* ↑ «Magnetic Potential — SIMION 2020 Supplemental Documentation». [Consulta: 11 setembre 2021].
# Proechimys brevicauda

Proechimys brevicauda és una espècie de mamífer rosegador de la família de les rates espinoses. Viu a Bolívia, el Brasil, Colòmbia, l'Equador, el Perú i Veneçuela. El seu hàbitat natural són els boscos de terra firme. Les femelles donen a llum entre una i quatre cries per ventrada. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Gómez-Laverde, M.; Patton, J.; Percequillo, A. Proechimys brevicauda. UICN 2008. Llista Vermella d'espècies amenaçades de la UICN, edició 2008, consultada el 9 juny 2015.
# Productora de vídeo

Empresa dedicada a la creació de vídeos i a la realització de qualsevol tipus de creacions audiovisuals. S'engloben en aquesta categoria tant les companyies que generen els continguts i programes que s'emeten per la televisió, com les que estan especialitzades en la creació d'altres tipus de continguts com ara documentals, vídeo industrial i fins i tot, les que enregistren esdeveniments socials.
# Productronica

productronica és una fira comercial per a la fabricació d'electrònica que se celebra a Munic cada dos anys des de 1975. Té lloc al recinte firal de Munic, al districte de Riem. El patrocinador conceptual de productronica és la Productronics Association de VDMA (Federació d'Enginyeria Alemanya), i la fira és un component clau en la xarxa de fires d'electrònica organitzada per Messe München.
productronica té lloc a mitjans de novembre durant tots els anys desiguals, alternant cada any amb la fira electrònica, i ocupa una mitjana de deu sales d'exposicions. Paral·lelament a la fira se celebra a Munic una sèrie de conferències tècniques sobre la indústria electrònica.

## Sectors expositius de productronica

Els sectors expositius de productronica s'han desenvolupat contínuament des de 1975. Els sectors primaris de la fira sempre han estat els següents:
* Fabricació de circuits i circuits portadors
* Tecnologia de muntatge de components
* Tecnologies en el processament de cables
* Tecnologia de soldadura
* Prova i mesura, garantia de qualitat
Tanmateix, l'índex de productes de la fira també inclou els següents temes:
* Fabricació de components híbrids
* Processament de materials, fabricació de LED i components discrets
* Fabricació de bobines
* Programari de producció i processament
* Acabat del producte
* Logística de producció i tecnologia de flux de materials
* Serveis de fabricació electrònica (EMS)
* Subsistemes de producció
* Materials i equips operatius, tecnologia ambiental
* Serveis
* Fabricació fotovoltaica
* Fabricació de bateries i emmagatzematge d'energia
* Electrònica orgànica i impresa, politrònica
* Fabricació de semiconductors i display
* Producció micro/nano

## Referències

* ↑ «VDMA press release» (en anglès). Arxivat de l'original el 28 juliol 2011.
* ↑ «productronica | LinkedIn» (en anglès). [Consulta: 30 octubre 2023].
* ↑ «productronica 2021» (en anglès). Messen.de.
* ↑ «productronica 2023 | Messe München» (en anglès). [Consulta: 30 octubre 2023].
# Pterygotrigla draiggoch

Pterygotrigla draiggoch és una espècie de peix pertanyent a la família dels tríglids.

## Descripció

* Fa 22,1 cm de llargària màxima.
* Nombre de vèrtebres: 27.

## Hàbitat

És un peix marí, bentopelàgic i de clima tropical que viu entre 80-185 m de fondària.

## Distribució geogràfica

Es troba a l'Índic oriental: Austràlia.

## Observacions

És inofensiu per als humans.

## Referències

* ↑ Waite E. R., 1899. Scientific results of the trawling expedition of H. M. C. S. "Thetis." Mem. Aust. Mus. v. 4 (pt 1). 2-132.
* ↑ uBio (anglès)
* ↑ Richards, W. J., T. Yato & P. R. Last, 2003. Revision of the gurnard fish subgenus Otohime (Triglidae: Pterygotrigla). Smithiana, Publ. in Aquatic Biodiversity Bull. 2: 1-18.
* 1 2 3 4 FishBase (anglès)

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Província de Khentii

Khentii (en mongol: Хэнтий), rep el nom de les Muntanyes Khentii i és una de les 21 províncies (aimags) de Mongòlia. La seva capital és Öndörkhaan. Era el lloc on va néixer Genguis Kan.
Ocupa una superfície de 80.325 km² i té una població (2008) de 67.670 habitants.
Fa frontera amb Rússia pel nord.
# Pseudanthias lunulatus

Pseudanthias lunulatus és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir 8 cm de longitud total.

## Hàbitat

És un peix marí de clima tropical i associat als esculls de corall que viu entre 41-72 m de fondària.

## Distribució geogràfica

Es troba a la Mar Roja, Somàlia, Maurici i Bali (Indonèsia).

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* ↑ «Pseudanthias lunulatus». Catalogue of Life. (anglès)
* 1 2 3 «Pseudanthias lunulatus» (en anglès). FishBase. Froese, Rainer; Pauly, Daniel (editors).
* ↑ Goren, M. i M. Dor, 1994. An updated checklist of the fishes of the Red Sea (CLOFRES II). The Israel Academy of Sciences and Humanities, Jerusalem, Israel. 120 p.
* ↑ Fricke, R., 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pseudanthias kashiwae

Pseudanthias kashiwae és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir 11 cm de longitud total.

## Hàbitat

És un peix marí de clima tropical i associat als esculls de corall que viu entre 10-30 m de fondària.

## Distribució geogràfica

Es troba des de Maurici i les Maldives fins al sud del Japó i Papua Nova Guinea.

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* ↑ «Pseudanthias kashiwae». Catalogue of Life. (anglès)
* 1 2 3 «Pseudanthias kashiwae» (en anglès). FishBase. Froese, Rainer; Pauly, Daniel (editors).
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Cornic, A., 1987. Poissons de l'Ile Maurice. Editions de l'Océan Indien, Stanley Rose Hill, Maurici. 335 p.
* ↑ Fricke, R., 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.
* ↑ Randall, J.E. i C. Anderson, 1993. Annotated checklist of the epipelagic and shore fishes of the Maldives Islands. Ichthyol. Bull. of the J.L.B. Smith Inst. of Ichthyol. 59:47.
* ↑ Edwards, A.J. i A.D. Shepherd, 1992. Environmental implications of aquarium-fish collection in the Maldives, with proposals for regulation. Environ. Conserv. 19:61-72.
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Puig de Son Mulet

El puig de Son Mulet és un petit puig de només 262,37 m d'altitud situat entre els termes de Llucmajor i de Porreres, a Mallorca, prop de la carretera que uneix Llucmajor amb Campos (Ma-19). És l'elevació més al migjorn del massís de Randa. En puig de Son Mulet destaca també perquè hi ha situat un vèrtex geodèsic.

## Referències

* ↑ SITIBSA. Servei d'Informació Territorial de les Illes Balears. «IDEIB.Infraestructura de dades espacials de les Illes Balears». Direcció General d'Ordenació del Territori del Govern de les Illes Balears. Arxivat de l'original el 2014-06-22. [Consulta: 4 agost 2011].
# Pujolar (Vic)

Pujolar és una masia de Vic (Osona) protegida com a Bé Cultural d'Interès Local.

## Descripció

Edifici civil. Masia de planta rectangular coberta a dues vessants. És una casa de grans dimensions. La façana es troba orientada a migdia i té un portal dovellat. Consta de planta baixa, primer i segon pis, els quals ubiquen balcons i golfes respectivament. A la part dreta s'hi annexiona un cos de galeries que a la planta baixa formen grans arcades i al pis superior s'hi obren uns porxos amb quatre arcades sostingudes per pilars de pedra, la volta dels arcs és de maó i el cos és sostingut per uns interessants cavalls de fusta, sota teulada. Adossat a aquest cos hi ha una capella.
La capella és de nau única amb l'absis poligonal orientat a tramuntana. Coberta interiorment amb volta de creueria, als peus hi ha el cor, al qual s'accedeix des del cos de porxos del mas. Està enfilada dalt d'un turonet rodejat per un mur. El portal és d'arc deprimit o convex i decorat per una espècie de frontó circular en el qual hi ha una fornícula que ubica una imatge: la Verge amb l'infant amb un dosseret amb forma de petxina al damunt. El frontó és decorat amb baix relleu on hi figuren uns xiprers i un sol. El capcer, triangular, és culminat per un petit campanar d'espadanya sense campana. És construïda amb pedra grisenca i vermellosa.
A la part superior del mas hi ha una eixida a nivell del primer pis que devia correspondre a l'antiga cisterna. En aquest sector hi ha un portal que tanca la lliça, avui enjardinada.

## Història

Segons els propietaris, les primeres notícies del mas daten del segle xii.
Al fogatge de la parròquia i terme de Sant Martí de Sentfores de l'any 1553 es troba Joan Pujolar com a habitant del mas.
El mas fou ampliat i reformat al segle xvii. Al segle següent se li afegí el cos de galeries que s'uneixen a la capella.
Malgrat mantenir-se el mateix llinatge familiar, el cognom Pujolar es va perdre al segle passat en casar-se una pubilla amb un tal Vilaplana. Són masoveries d'aquest, el Baró i el Castell.
La capella és dedicada a la Sagrada Família, segons la data de la façana, fou reformada o construïda al 1791, moment en què es construïren els porxos del mas i es degueren unir les dues construccions.Actualment és semi pública.

## Referències

* 1 2 3 4 5 6 7 8 9 «Pujolar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# Proceedings of the Royal Society

Proceedings of the Royal Society és el títol parental de dues revistes científiques publicades per la Royal Society, mentre que la seva revista inicial, Philosophical Transactions, actualment es dedica a assumptes de temàtica especial. Originàriament una sola revista, es va separar en dues de separades l'any 1905:
* Proceedings of the Royal Society, Series A, la qual publica recerca científica sobre matemàtica, física i enginyeria
* Proceedings of the Royal Society, Series B, que publica recerca sobre biologia
Les dues revistes són actualment les principals sobre recerca científica de la Royal Society. Entre d'altres hi han publicat Paul Dirac, Werner Heisenberg, James Clerk Maxwell, Ernest Rutherford, i Erwin Schrödinger.

## Història

Els Proceedings van començar l'any 1800 com els Abstracts of the Papers Printed in the Philosophical Transactions of the Royal Society of London.

## Accés obert

Encara que els números en curs requereixen una subscripció, els números estan disponibles gratis al web de la revista, subjectes a un retard d'un any en el cas de Proceedings B i de dos anys per a Proceedings A.

## Enllaços externs

* A visualization of the Proceedings of the Royal Society (A & B) from 1665 to 2005
* Proceedings of the Royal Society A
* JSTOR ISSN 03650855 (1800–1843)
# Protectorat de l'Àfrica Central Britànica

El Protectorat de l'Àfrica Central Britànica (British Central Africa Protectorate o BCA) fou un territori colonial britànic establert amb fronteres ampliades sobre el que s'anomenava Protectorat dels Districtes de Nyasalàndia. La capital era Zomba a l'altiplà del riu Shiré, però la ciutat principal fou Blantyre.
Sir Henry Hamilton Johnston va romandre el comissionat quan el nom fou oficialment adoptat. L'administració corresponia al comissionat i algunes zones a governadors-administradors de la Companyia Britànica de Sud-àfrica (British South Africa Chartered Company). El comissionat depenia del foreign office fins al 1904 i després de l'oficina colonial.
Les primeres missions s'havien establert a la zona entre 1875 i 1876 però el protectorat no fou declarat fins al 1889 i posteriorment ampliat. Els britànics van establir una policia i van concedir terres als grangers, i mines a les companyies mineres, sempre arrabassant terres i drets als nadius que no estaven familiaritzats amb els processos legals. La producció de cafè fou el principal producte a elaborar. El 1896 es va capturar la darrera plaça fort dels àrabs esclavstes que es resistien a l'ocupació amb el suport dels yaos i aquestos es van sotmetre. Després van seguir lluites amb els angoni (1896-1898) que atacaven alre stribus a l'oest del llac Niasa. l'abril de 1896 Johnston va ser destinat a Tunísia i nomenat al seu lloc Alfred Sharpe (Sir el 1903) al serveu de la BSAC.
El territori fou rebatejat Protectorat de Niassalàndia el 6 de juliol de 1907

## Comissionats

* Sir Henry Hamilton Johnston 1893-1896
* Sir Alfred Sharpe 1896-1907
* Francis Barrow Pearce (interí) 1907

## Bandera

La bandera fou el pavelló blau britànic amb l'emblema al centre de la part del vol: un disc dividit en diagonal en groc, blanc i negre i al centre un arbust de cafè; els tres colors simbolitzaven la cooperació racial, i el cafè (principal producte del territori) apareixia a l'escut d'armes. Fou usat a patir de 1894 i fins al 1914. L'emblema no es va usar, almenys legalment, sobre el pavelló vermell. El comissionat va utilitzar la Unió Jack amb l'emblema al centre dins un disc blanc rodejat per garlanda de llorers.

## Notes

* ↑ FOTW
# Prova de vida

Prova de vida (títol original: Proof of Life) és una pel·lícula estatunidenca dirigida per Taylor Hackford el 2000.

## Argument

Mentre construeix una presa en Tecala, en el cor dels Andes, l'enginyer nord-americà Peter Bowman és capturat per forces antigovernamentals durant una incursió a la capital. Quan els rebels descobreixen la seva identitat exigeixen tres milions de dòlars de rescat. El problema és que l'empresa de Peter, amb seu en Houston, està a la vora de la fallida i ha cancel·lat la pòlissa d'assegurances contra segrestos, així que no disposa dels diners del rescat. Veient-se abandonada per la companyia, l'esposa de Peter contracta els serveis de Terry Thorne, un negociador professional que en els últims anys ha resolt nombrosos casos de segrest.

## Repartiment

* Meg Ryan: Alice Bowman
* Russell Crowe: Terry Thorne
* David Morse: Peter Bowman
* Pamela Reed: Janis Goodman
* David Caruso: Dino
* Anthony Heald: Ted Fellner
* Stanley Anderson: Jerry
* Gottfried John: Eric Kessler
* Alun Armstrong: Wyatt
* Michael Kitchen: Ian Havery
* Margo Martindale: Ivy
* Mario Ernesto Sánchez: Arturo Fernandez
* Pietro Sibille: Juaco
* Vicky Hernández: Maria
* Norma Martínez: Norma

## Rebuda

"Entretinguda però previsible"

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Prova de vida». [Consulta: 25 abril 2018].
* ↑ Holden, Stephen «FILM REVIEW; Where Cynicism Rules, Integrity Can Be Heroic» (en anglès). The New York Times, 08-12-2000. ISSN: 0362-4331.
* ↑ Morales, Fernando «Prueba de vida». El País.